OzLabs/hebrew-wiki-articles huggingface dataset:
פאראד

פאראד (סימול: F) הוא יחידת מידה לקיבול חשמלי, אשר נקראת על שמו של מייקל פאראדיי. היחידה שייכת למערכת היחידות הבינלאומית.

לקבל יש קיבול של 1 פאראד כאשר קולון אחד של מטען חשמלי גורם להפרש פוטנציאלים של וולט אחד עליו. ממדיו ביחידות מערכת היחידות הבינלאומית הם:

:<math>\text{F}
= \dfrac{\text{C}}{\text{V}}
= \dfrac{\text{A} {\cdot} \text{s}}{\text{V}}
= \dfrac{\text{J}}{\text{V}^2}
= \dfrac{\text{W} {\cdot} \text{s}}{\text{V}^2}
= \dfrac{\text{N} {\cdot} \text{m}}{\text{V}^2}
= \dfrac{\text{C}^2}{\text{J}}
= \dfrac{\text{C}^2}{\text{N} {\cdot} \text{m}}
= \dfrac{\text{s}^2 {\cdot} \text{C}^2}{\text{m}^{2} {\cdot} \text{kg}}
= \dfrac{\text{s}^4 {\cdot} \text{A}^2}{\text{m}^{2} {\cdot} \text{kg}}
= \dfrac{\text{s}}{\Omega}
= \dfrac{1}{\Omega {\cdot} \text{Hz}}
= \dfrac{\text{s}^{2}}{\text{H}},
</math>

כיוון שפאראד היא יחידה מאוד גדולה, ערכים של קבלים שימושיים ומעשיים הם ביחידות מידה של מיקרו-פאראדים (&mu;F), נאנו-פאראדים (nF) או פיקו-פאראדים (pF). קיבול של , לדוגמה, נרשם כ 4.7&mu;F.

אין לבלבל בין הפאראד לפאראדיי, אשר היא יחידה ישנה למטען חשמלי אשר נדחקה משימוש לטובת יחידת הקולון.

==ראו גם==
* יחידות מידה על שם אישים
* פאראדיי (יחידת מידה)
* מתח חשמלי
* קבל
* קבל אלקטרוליטי
* קבל על

==קישורים חיצוניים==

* 

==הערות שוליים==

קטגוריה:יחידות מידה בחשמל
קטגוריה:מערכת היחידות הבין-לאומית
עילה למלחמה

[[תקרית גלייביץ (Gleiwitz) הייתה מבצע דגל כוזב שבוצע על ידי גרמניה הנאצית, והוצג לציבור הגרמני ולעולם כאילו הייתה זו מתקפת פתע פולנית נגד תחנת רדיו של גרמניה. מטרת המבצע הייתה לשמש תירוץ, "קאזוס בלי", לפתיחת המערכה בפולין שהחלה את מלחמת העולם השנייה.]]
עִלָּה למלחמה (בלטינית: Casus belli; המונח קָזוּס בֵּלִי משמש גם בעברית) הוא אירוע (מעשה של מדינה או אזרח שלה) אשר גורם למדינה אחרת להכריז מלחמה על אותה מדינה, או משמש להצדקת הכרזת מלחמה כזו. אירוע כזה בדרך כלל מוגדר במפורש כעילה למלחמה, מראש או בדיעבד, בעיקר כלפי פנים.

הגדרת העילה למלחמה אינה אובייקטיבית. לפעמים המדינה המותקפת, (שחוללה את ה"התגרות"), ואף אומות אחרות, טוענות כי לא הייתה עילה למלחמה והמדינה התוקפת רק חיפשה תירוץ כדי לצאת למלחמה. תוצאות המלחמה יכולות לקבוע איזו גרסה תתקבל ("ההיסטוריה נכתבת על ידי המנצחים").

אחת העילות לפתיחה במלחמה היא מצור, למשל, על ידי סגירת נתיבי השיט. דוגמה לכך היא סגירת מצרי טיראן על ידי מצרים למעבר כלי שיט לישראל, ערב מלחמת סיני ומלחמת ששת הימים. 

דוגמה נוספת לעילה למלחמה היא הרצח הפוליטי שגרם לפרוץ מלחמת העולם הראשונה ב-1914: בין מעצמות אירופה שרר באותו זמן מתח רב, תוכניות המלחמה היו מוכנות והצבאות היו מחומשים כראוי. המעצמות רק המתינו לסיבה מספקת שתיתן את האות לפתיחה במלחמה. הסימן הגיע ב-1914 ברצח בסראייבו, כאשר לאומן סרבי קנאי התנקש ביורש העצר האוסטרו-הונגרי ובאשתו. אוסטרו-הונגריה הכריזה מלחמה על סרביה ותוך חודש היו כל מעצמות אירופה מעורבות במלחמה.

לא בכל המלחמות ניתן לזהות עילת מלחמה מובהקת. מלחמות מסוימות מתחוללות כתוצאה משרשרת של פעולות הדדיות המסלימה בהדרגה עד לכדי מלחמה. כך למשל מלחמת הכדורגל בין הונדורס לאל סלוודור פרצה ללא עילה למלחמה, אלא עקב התדרדרות מעשי אלימות במהלך משחק כדורגל, לאחר מערכת יחסים הדדית עכורה ומתוחה בין שתי המדינות.

== מקור הביטוי ==
מקורו של הביטוי "קאזוס בלי", "עילה למלחמה", הוא בשפה הלטינית. ביטוי זה מופיע כבר ברשימות מתקופת רומא העתיקה של אחד ממצביאי יוליוס קיסר מהמאה הראשונה לפנה"ס.

הביטוי מתאר במקור חלק בהכרזת מלחמה רשמית, בה הייתה מציינת המדינה המכריזה את סיבותיה להכרזת המלחמה, כמו גם את מטרותיה וצעדים אפשריים שיכולים להינקט על מנת למנוע את המלחמה. בתוך כך, שאפה המדינה להראות כי היא יוצאת למלחמה כמוצא אחרון וכי סיבותיה מוצדקות.

==ראו גם==
*קו אדום

קטגוריה:לחימה
קטגוריה:יחסים בין-לאומיים
בקטריולוגיה

בַּקְטֶרְיוֹלוֹגְיָה (באנגלית: Bacteriology) הוא ענף של המיקרוביולוגיה העוסק בחקר הפרוקריוטים. כיום, נעשים שימושים רבים בחיידקים לצורך יצירת חומרים כגון הורמונים (אינסולין) בעזרת הנדסה גנטית. שימוש נוסף, טבעי, לחיידקים הוא מיחזור חומרים בטבע, גם על ידי פירוק של חומר אורגני. בנוסף, יש להם תפקיד מרכזי במחזור חומרים חיוניים (כגון פחמן או חנקן) בטבע.

== היסטוריה ==

[[אנטוני ואן לוונהוק, החוקר הראשון שצפה בחיידקים]]
חיידקים נצפו לראשונה לפני 1673, כאשר אנטוני ואן לוונהוק צפה בחיידקים בעזרת מיקרוסקופ אור בעל עדשה אחת, שהוא עיצב בעצמו. לוונהוק כינה את החיידקים שראה בשם אנימלקולס (animalcules) ותיאר את תצפיותיו בסדרת מכתבים לחברה המלכותית ולעומד בראשה רוברט הוק, שכנראה צפה אף הוא בהם.

הראשון שהשתמש במונח bacterium (ביוונית Bacterion – משהו קטן), וברבים bacteria, כשם לחיידקים היה כריסטיאן גוטפריד אהרנברג בשנת 1838.

הבקטריולוג הראשון של העידן המודרני הוא הבוטנאי הגרמני פרדיננד קון (Cohn), שאפיין לראשונה, במחצית השנייה של המאה ה-19, את מסלול החיים של החיידק Bacillus subtilis, והראה שלחיידק שתי צורות חיים – וֶגֶטָטיבית, שאינה שורדת בהרתחה, ונבג פנימי (endospore) שעמיד בהרתחה.

בשנת 1859 הראה לואי פסטר כי תסיסה נגרמת מגידול של מיקרואורגניזמים, וכי המקור לגדילה זו הוא לא בריאה ספונטנית. רוברט קוך, שחקר מגוון חיידקים גורמי מחלות ובהם כולרה, גחלת ושחפת, הצליח לתת ראיות חזקות מספיק להתאוריה המדעית המקובלת עד היום לפיה חיידקים אחראיים למחלות מידבקות, ועל כך זכה בפרס נובל לרפואה בשנת 1905.

אף על פי שכבר במאה ה-19 היה ידוע כי חיידקים אחראיים למחלות רבות, לא היו טיפולים אנטיבקטריאליים זמינים. ב-1910 פיתח פאול ארליך את התרופה הראשונה, וב-1908 זכה בפרס נובל על עבודתו בתחום האימונולוגיה. ארליך היה חלוץ בשימוש בצבע לזיהוי וסיווג חיידקים, ועבודתו הייתה הבסיס לצביעת גרם ולצביעת ציל-נילסן.

ב-1977 גילה קארל ווז כי לארכאונים (חיידקים קדומים) קו התפתחות אבולוציונית נפרד משל החיידקים. הטקסונומיה הפילוגנטית החדשה התבססה על ריצוף ה-RNA הריבוזומלי 16S, והביאה לחלוקה של הפרוקריוטים לשתי ממלכות, חיידקים (Bacteria) וארכאונים (Archaea).

==ראו גם==

==קישורים חיצוניים==

* 
* 

*
קטגוריה:מיקרוביולוגיה
קטגוריה:תחומים בביולוגיה
ברקת (מושב)

הכניסה למושב ברקת
בָּרֶקֶת הוא מושב דתי לאומי במחוז המרכז בישראל ליד היישוב שוהם השייך למועצה אזורית חבל מודיעין. המושב נמצא בגבול השפלה ולרגלי הרי יהודה, 5 ק"מ צפונית-מזרחית לנמל התעופה בן-גוריון.

מערבית לברקת נמצא היישוב טירת יהודה. דרומית לו נמצא היישוב שוהם. מזרחית לברקת נמצא כביש 444. מזרחית לברקת, ליד ח'רבת אל-בירה, ישנה מערת עתיקות.

שטח המושב הוא כ-2,500 דונם. בברקת מתגוררים כ-2,300 תושבים (נכון לשנת 2022).

== מקור השם ==
תחילה נקרא המושב "כפר חלוצים" וכן "טירת יהודה ב'", אך השם שנבחר לבסוף היה ברקת. שם זה מציין את שמה של אחת מאבני החושן, שכן המושב נבנה כחלק מהקמתם של שני יישובים סמוכים - נופך ואחלמה (כיום - בית עריף) - שאף הם שמות אבנים מהחושן. את הסדרה המשיך היישוב שוהם הסמוך, שאף הוא נושא את שמה של אחת מאבני החושן, ומערך רחובותיו רומז לצורת החושן.

==היסטוריה==
המושב נוסד בשנת 1952 בידי חברי "הפועל המזרחי" יוצאי העיר חבאן, שבדרום-מזרח תימן.

==פרויקט איירפורט סיטי==
ביוני 1992 התקשר המושב עם חברת קש"ת - קריית שדה התעופה בע"מ (היום חברת איירפורט סיטי בע"מ) בהסכם לתכנון, לפיתוח ולבנייה על קרקעות של המושב, שייעודו בעת ההתקשרות לצרכים חקלאיים. לאחר שינוי הייעוד של הקרקעות הוחל בהקמת פרויקט האיירפורט סיטי באפריל 1997, ובשנת 2001 החל אכלוס הפרויקט.

פארק העסקים איירפורט סיטי מאכלס חטיבת קרקע בשטח של כ-757 אלף מ"ר ומיועד לשימושים שונים: משרדים, היי-טק, מלונאות, מסחר ומבנים לוגיסטיים ,בשטח כולל של כ-404 אלף מ"ר.הוא הוקם על פי הסכם קומבינציה בין קש"ת למושב ברקת, לפיו אחראית החברה להקמת הפרויקט ותפעולו השוטף. ברקת זכאית לקבל שני בנייני משרדים, ארבעה בניינים לוגיסטיים ו-7% מהכנסות השטחים המסחריים ושטחי המלונאות.

במשך שנים רבות התנהלה בוררות בין המושב לחברת איירפורט סיטי. לטענת המושב הוא היה זכאי לתמורה כספית נוספת מאירפורט סיטי בגין יתרת הזכויות המגיעות לו בפרויקט. בשנת 2021 הגיש מושב ברקת לבית המשפט המחוזי בלוד תביעה על 152 מיליון שקל נגד החברות איירפורט סיטי וקשת מלונאות על הפרת התחייבות בנייה. התביעה הוגשה לאחר שנים של סכסוכים בין אנשי המושב לשתי החברות.

==אזור תעשייה יהלום==
הישוב ברקת בשנת 1970
בשנת 2006 חנך מושב ברקת מבנה לוגיסטי בשטח של 5,800 מ"ר. המבנה, הממוקם סמוך לכניסה למושב, הושכר לחברת "סולתם רדד".

מבנה זה מצטרף למבנה לוגיסטי אחר של מושב ברקת באזור התעשייה של חבל מודיעין בשטח של 3,200 מ"ר ואשר הושכר לחברות "מזרח – מערב" ו"טלגל"<ref></ref>.

==קישורים חיצוניים==

* 
* מיכאל יעקובסון: [http://michaelarch.wordpress.com/2012/11/13/%d7%a1%d7%99%d7%91%d7%95%d7%91-%d7%91%d7%a9%d7%a8%d7%99%d7%93%d7%99-%d7%9b%d7%a4%d7%a8%d7%99%d7%9d-%d7%a2%d7%a8%d7%91%d7%99%d7%9d-%d7%91%d7%a1%d7%91%d7%99%d7%91%d7%aa-%d7%a4%d7%aa%d7%97-%d7%aa%d7%a7/ על שרידי הכפר אל-טירה בשטח היישוב ברקת] באתר 'חלון אחורי', 13.11.12
* 

==הערות שוליים==

קטגוריה:יישובים שהוקמו ב-1952
קטגוריה:מושבים
קטגוריה:יישובים דתיים בישראל
קטגוריה:יישובים בשפלת יהודה
סרין

סרין (Serine) היא אחת מ-20 חומצות האמינו המצויות בטבע.

לסרין שייר קטן ופשוט, המורכב מקבוצת מתילן (CH<sub>2</sub>) אליה קשורה קבוצת הידרוקסיל (OH). קבוצת ההידרוקסיל מסוגלת ליצור קשרי מימן עם מולקולות מים, ולפיכך סרין היא חומצת אמינו קוטבית, ללא מטען והידרופילית.

סרין היא מחומצות האמינו השכיחות ביותר, והיא מהווה בממוצע 6.8% מכלל חומצות האמינו בחלבונים.

סרין מיוצרת בגוף מגלוקוז ומחומצות האמינו גליצין או תריאונין. סרין משמשת בין היתר לחיזוק מערכת החיסון וליצירת נוגדנים. כמו כן חשובה סרין לבניית פוספוליפידים וליצירת ממברנות התאים, חשובה למיאלין העוטה את העצבים, מסייעת לסינתוז קרטין, חשובה לייצוב הגוף כנגד תנודות חזקות בשיעור סוכר בדם. כמו כן חשובה לחילוף החומרים של בסיסים בחומר התורשתי.

סרין מצויה במוצרי בשר, במוצרי חלב, בקטניות, בקמח חיטה ועוד.

==קישורים חיצוניים==

* 

קטגוריה:חומצות אמינו
ההסכמים הלטראניים

ההסכמים הלטראניים (באיטלקית: Patti Lateranensi) הם הסכמים שנחתמו ב-11 בפברואר 1929 בין ממלכת איטליה לבין הכס הקדוש. חלקים מהסכמים אלה תקפים עד היום.

להסכמים שלושה מרכיבים:
# אמנה בה זכה הכס הקדוש להבטחת מעמדה של קריית הוותיקן כמדינה ריבונית ואילו הוא, מצידו, ויתר פורמלית על שטחי מדינת האפיפיור שאבדו לו בשנים 1860–1870. 
# הסדר כספי בו הסכימה המדינה האיטלקית לפצות את הכס הקדוש על אובדן מדינת האפיפיור בתשלום חד פעמי של 750 מיליון לירות במזומן ובאיגרות חוב.
# קונקורדט בו נקבע, שהנצרות הקתולית היא דת המדינה באיטליה, שחגי הכנסייה הם חגי המדינה ושפגיעה בדת היא עבירה פלילית. הובטחה אוטונומיה למוסדות הקתוליים - גם למערכת הלימודים וגם לתנועות הנוער. בנייני הכנסייה נהנו מחסינות ונאסר לערוך בהם חיפושים ללא אישור הכומר המקומי. הכמרים שוחררו משירות צבאי (שהיה חובה בשנים אלה), הכמרים שסיימו את תפקידם או פוטרו יגורשו ממשרדי הממשל. (סעיף 3 הוסר לאחר נפילת המשטר הפשיסטי והמונרכיה באיטליה במהלך שנות ה-40 בעקבות כיבוש איטליה בידי בעלות הברית במלחמת העולם ה-2) . 

על ההסכמים חתמו הקרדינל מזכיר המדינה פייטרו גספארי (Pietro Gasparri) בשם האפיפיור פיוס האחד עשר, וראש ממשלת איטליה בניטו מוסוליני בשם המלך ויטוריו אמנואלה השלישי.

המניעים לחתימת ההסכמים: מהצד של מוסוליני, היה זה מהלך תעמולתי (רוב מוחלט של האוכלוסייה היה קתולי) - הפשיסטים הרבו להשתמש בתעמולה, דבר שנבע גם מהרקע של מוסוליני בתור עיתונאי, והוא ראה במהלך זה אמצעי תעמולה מצוין.

המניעים של הכנסייה לעומת זאת - רווחים מכמה צדדים: הן כלכלית, הן הבטחת האוטונומיה, והן חיוב לימודי הדת בבתי-הספר. עם זאת, הוחלט כי תנועת הנוער של הקתולים תפוזר, וחניכיה ייקלטו בתנועת הנוער הפאשיסטית.

==קישורים חיצוניים==

* 

==הערות שוליים==

קטגוריה:הוותיקן: יחסי חוץ
קטגוריה:אמנות והסכמים במאה ה-20
קטגוריה:איטליה בתקופת הפשיזם: אמנות והסכמים
לטראניים
קטגוריה:איטליה במאה ה-20
אוגר שקופיות

אתחול מערכת ההפעלה Knoppix, מציג את Tux.]]
אוגר מסגרות (Framebuffer) הוא חלק מזיכרון ה־RAM במחשב, המוקצה לאחסון של מידע גרפי על תמונה אחת. המידע בדרך כלל מורכב מערכי צבעים לכל פיקסל (נקודה שאפשר להציג) על המסך. אוגר המסגרות הוא אחד מן השניים:
* "מחוץ למסך", כלומר כתיבה לאוגר מסגרות לא מופיעה על המסך הנראה.
* "על המסך", כלומר כתיבה לאוגר מסגרות משפיעה מיידית על התצוגה.

לדוגמה, מנהל התקן לאוגר המסגרות של לינוקס (fbdev) הוסף ללינוקס כדי לתמוך בצג של מחשב המקינטוש, אשר אין לו מצב טקסט. הוא הוסב ל־x86 ומשמש להצגת לוגו (לרוב Tux, הדמותג של לינוקס) על גבי מסך של טקסט.

==קישורים חיצוניים==

*[http://sourceforge.net/projects/linux-fbdev Linux Frame Buffer Device Development]

קטגוריה:חומרה
דרקון (מדינאי)

דְּרָקוֹן (ביוונית: Δράκων; באנגלית, בעקבות הלטינית, Draco) היה מחוקק יווני וארכון אפונימוס באתונה בן המאה ה-7 לפנה"ס, שהחליף לראשונה את המערכת הקיימת של חוקים בעל פה ונקמות דם בקודקס חוקים כתוב אשר נאכף אך ורק על ידי בית משפט. חוקיו הכתובים של דרקון נודעו בשל קשיחותם, והכינוי "דראקוני" משמש היום כהתייחסות לחוקים אשר נושאים אופי בלתי סלחני.

==חייו==
מעט ידוע לגבי חייו. ככל הנראה חי דרקון טרם תקופתם של שבעת חכמי יוון.
ייתכן כי היה שייך לאצולה היוונית באטיקה, אליה שייך אותו הכותב בן המאה ה-10 לספירה סודא. סודא גם כתב את הפולקלור לגבי מותו בתיאטרון של אגינה: בתצוגה מסורתית של תמיכה יוונית, תומכיו "השליכו כה הרבה חולצות, כובעים ומעילים על ראשו, עד כי נחנק ונקבר באותו תיאטרון".

== חוקי דרקון ==

במהלך האולימפיאדה ה-39 (שהתרחשה ב-622 או 621 לפנה"ס), ביסס דרקון את הקודקס החוקי עמו הוא מזוהה.
החוקים המדוברים אופיינו בהחמרה יתרה עם פשוטי העם. עונש מוות נגזר גם על עבירות קלות. בעלי חוב ממעמד נמוך יותר מנושיהם, אולצו להשתעבד להם, וככלל היו החוקים מוטים לטובת בני המעמדות הגבוהים. לפי פלוטרכוס, כשנשאל דרקון מדוע הוא גוזר עונש מוות בצורה כה רחבה, השיב: "הוא מונע פשעים קלים, ובנוגע לפשעים כבדים - אין עונש חמור יותר שאני יכול לחשוב עליו".

יתרונם של חוקי דרקון היה העלאתם על הכתב ופרסומם בפומבי במרכז העיר, עובדה שהנגישה אותם להמונים, ומחד אפשרה להם לפנות לבית המשפט, ומאידך מנעה התעמרות משפטית שנבעה מאי הכרת החוק. העלאת החוקים על הכתב בידי דרקון נחשבת אבן דרך בהתגבשות הדמוקרטיה האתונאית כיוון שידיעה ציבורית של החוקים הובילה ברבות הימים למהלכים לעדכונם.

את חוקי דרקון ערך מחדש סולון, ארכון אתונה, בראשית המאה ה-6 לפנה"ס.

על שום קשיחותם, מכונים עד היום חוקים לא סבירים וקשים במיוחד בשם "חוקים דרקוניים". מקובל גם המינוח "חוזה דרקוני" עבור חוזים המנוסחים בצורה הוגנת רק עבור אחד מהצדדים.

למדינאי דמדס, שחי כשלוש מאות שנים לאחר דרקון, מיוחסת האמירה שחוקיו של דרקון הם "חוקים שנכתבו בדם".

==קישורים חיצוניים==

* 

קטגוריה:פוליטיקאים אתונאים
קטגוריה:יוונים בתקופה ההלנית
קטגוריה:אישים שחיו במאה ה-7 לפנה"ס
ווק

ווק
בישול באמצעות ווקווק (בסינית: 鑊, יוטפנג: wok<sup>6</sup>, פין-יין: huò) הוא כלי בישול רב-תכליתי, שמקורו בסין, ומשמש במטבח הסיני ובמטבחי המזרח הרחוק. באינדונזיה ידוע הווק בשם wadjang. ככל הנראה, הווק הופיע לראשונה בתקופת שושלת האן, ששלטה בסין בין 206 לפנה"ס עד 6 לספירה. הווק המסורתי הוא מחבת דקה ועמוקה עם תחתית עגולה לחלוטין העשויה מפלדה עשירה בפחמן, אם כי קיימים כבר כמה עשרות שנים ווקים עם תחתית שטוחה, במיוחד במערב, בגלל תאימותם עם כיריים ביתיות.

הווק משמש בעיקר להקפצה אך גם לאידוי, טיגון עמוק, הכנת מרק ואפילו בתהליך העיבוד של תה ירוק. לווק מגוון של שימושים פוטנציאליים שונים בגלל העיצוב הייחודי שלו. מכיוון שהוא כה עמוק ניתן למלא אותו במים ולהשתמש בו להרתחה של מזון או למלא בשמן לטיגון עמוק. כשהוא משולב עם שבבי עץ ומתלה, ווק יכול לשמש גם כמעשן לבשרים וגבינות. ווק מכוסה יכול לשמש גם לאידוי ירקות או פירות ים.<ref></ref>

צורתו של הווק גורמת לכך שתחתיתו הופכת חמה מאוד בהשקעה נמוכה יחסית של אנרגיה, אך מאבדת במהירות את חומה עם הסרת הווק מעל מקור החום, תכונה המאפשרת שליטה רבה על טמפרטורת המזון.

הקפצה בווק עשוי פלדה פחמנית דקה המאופיינת בקצב מוליכות חום גבוה, על מבער ווק ייעודי מאפשרת לטבח לצרוב את הרכיבים בטמפרטורה גבוהה מאוד, ושולי הווק הגבוהים מאפשרים התקררות, הן דרך תנועת ההקפצה והן דרך המרחק היחסי מהאש (עובי הפלדה הדקה מונע פיזור אחיד של חום). מאפיינים אלו יוצרים אפקט הנקרא בקנטונזית "ווֹק הֵיי" (סינית: 镬‍气, יוטפנג: wok<sup>6</sup> hei<sup>3</sup>, מילולית: "נשימת הווק"), המעניק למזון טעמים חרוכים עוצמתיים מבלי לבשל את הירק או הבשר יתר על המידה.

==קישורים חיצוניים==

* 

==הערות שוליים==

קטגוריה:כלי בישול
קטגוריה:המטבח הסיני
קטגוריה:סין: המצאות
אמון (מלך יהודה)

אָמוֹן, מלך יהודה הוא דמות מקראית, מלך יהודה במשך שנתיים (641 לפנה"ס – 642 לפנה"ס) ממותו של מנשה אביו ועד לרציחתו. תיאורו מופיע במקרא בספר מלכים ובספר דברי הימים.

אמון בן מנשה נושא שם מצרי המעיד על השפעה מצרית חזקה ביהודה בתקופתו. כאשר נולד בשנת 665 כבר הורגשה ההיחלשות האשורית והנטייה הפרו-מצרית גברה. הסתלקותה של אשור, שעליה נשענו הוא ומנשה אביו, חיזקה את מתנגדיו הפוליטיים.

==תיאורו על פי המקרא ==
אמון נולד בשנת 664 לפנה"ס למנשה מלך יהודה ולמשלמת בת חרוץ מן יטבה. כאשר היה בן 16 נולד בנו יאשיהו מאשתו יְדִידָה בַת עֲדָיָה מִבָּצְקַת שמלך אחריו.

בגיל 22 ירש את כס המלוכה בירושלים. לאחר שנתיים של מלוכה מרדו בו והרגוהו. לא נאמר מי היו המורדים ומה היו מניעיהם, אך כתוב כי "עם הארץ" התנגד למרד, הכה את הקושרים והמליך את בנו יאשיהו, שהיה אז ילד בן שמונה, תחתיו.

==במדרש חז"ל==
אמון מתואר כמלך רשע. לא זו בלבד שהלך בדרכי מנשה אביו אלא שגם לא שב בתשובה, בניגוד למנשה. הוא אסר את עבודת הקורבנות על המזבח, עד כדי כך שהמזבח העלה קורי עכביש מחוסר שימוש, ועליו דרשו את הפסוק "והנה עלה כולו קמשונים".

בספר דברי הימים נאמר עליו "כִּי הוּא אָמוֹן הִרְבָּה אַשְׁמָה", ודרשו חז"ל שאשמתו הייתה ששרף את התורה, או שבעל את אמו. לפי הגרסה האחרונה, כאשר בא על אמו שאלה אותו האם הוא יכול ליהנות ממעשה כזה. הוא ענה לה שלא, אלא הוא עושה זאת רק כדי להכעיס את הבורא.

הגמרא אומרת שהיה ראוי שאמון יוזכר בין המלכים שאין להם חלק לעולם הבא מרוב עוונותיהם, אלא שבגלל כבודו של בנו יאשיהו, שהיה צדיק, לא נמנה בין אלה.

==קישורים חיצוניים==

== הערות שוליים ==

קטגוריה:מלכי יהודה
קטגוריה:קורבנות רצח בתנ"ך
קטגוריה:יהודי המאה השביעית לפנה"ס
HP-65

[[מחשבון HP-65]]
ערכת [[מחשבון HP-65.המחשבון הגיע במארז קשיח עם מדריך למשתמש, תוכנת "Standard Pac" של כרטיסים מגנטיים, נרתיק עור רך ומטען.]]
HP-65 הוא מחשבון־הכיס הראשון בעולם שהיה בר־תכנות. המחשבון הוצא לשוק על ידי חברת HP בשנת 1974. היו לו תשעה אוגרים וזיכרון ל־100 פעולות מקשים. הוא גם כלל קורא/כותב כרטיסים מגנטיים. גודל הכרטיס היה קטן מאוד, בערך כגודל מסטיק.

המחשבון HP-65 הציע אפשרויות כתיבת תוכנה בסיסיות יחסית, ותוכן האוגר R9 שלו הושחת בכל פעם שהמשתמש (או התוכנה) ביצעה פונקציות טריגונומטריות או מבחני השוואה. בעיה זו תועדה במדריך למשתמש, כך שלא נחשבה לבאג אלא לפגם ידוע בשימוש.

==קישורים חיצוניים==

קטגוריה:דגמי מחשבים
קטגוריה:מחשבונים
קטגוריה:מכשירים שהושקו ב-1974
קטגוריה:מוצרי היולט פקארד
יער גשם

עננים מעל יער גשם ב[[גיאנה הצרפתית.]]
חלוקה כללית של יערות גשם טרופיים בעולם
חלוקה כללית של יערות גשם ממוזגים בעולם
יער גשם הוא יער המאופיין בכמות גשמים רבה. בין הגאוגרפים מקובלות הגדרות שונות של המושג, ולפיהן כמות המשקעים המינימלית ביער גשם היא בין 1,750 ל-6,000 מילימטרים לשנה. המונסון הוא אחד הגורמים המשמעותיים ביותר התורמים ליצירת יערות הגשם בעולם. תנאים הכרחיים נוספים להתפתחות יער גשם הם אקלים טרופי, המאופיין בחום גבוה ובלחות גבוהה, ונהרות גדולים העשירים במים החוצים את האזור או נמצאים בקרבתו. רוב שטחי יערות הגשם הם מישוריים.

יערות הגשם הם מקום המחיה לכשני שלישים ממיני הזוחלים והצמחים על פני כדור הארץ. ישנן הערכות כי מאות מיליוני צמחים, חרקים ומיקרואורגניזמים החיים ביערות הגשם עדיין לא התגלו. יער הגשם הוא גם מקור לתרופות נדירות רבות, ולכן יש כאלו הקוראים ליערות הגשם "בית המרקחת" הגדול בעולם. בנוסף לכך, חוקרים מאמינים כי בין 40% ל-75% מכלל היצורים בעולם אנדמיים ליערות הגשם. מעבר לכך, יערות הגשם אחראיים לכ-28% מכלל ייצור החמצן בעולם. יערות הגשם מכסים בין 6-7% משטח היבשה בעולם.

ישנם שני סוגים שונים של יערות גשם, המפוזרים בעולם במקומות שונים: יער גשם טרופי ויער גשם ממוזג.

== יער גשם טרופי ==
[[יער גשם טרופי בברזיל]]

יערות גשם טרופיים ניתנים לאפיון בשתי מילים: חמים ורטובים. בכל החודשים בשנה ביערות גשם טרופיים יש מעל ל-18°C. כמות המשקעים השנתית נעה לרוב בין 168 ס"מ ל-200 ס"מ, ויכולה אף לעבור 1,000 ס"מ. רבים מיערות הגשם בעולם מקושרים עם אזורי המונסון, אשר ידוע גם כאזור ההתכנסות הבין-טרופי. יערות גשם טרופיים נוכחים בדרום-מזרח אסיה (ממיאנמר עד לפיליפינים, מלזיה, אינדונזיה, כ פפואה גינאה החדשה, וצפון מזרח אוסטרליה), סרי לנקה, אפריקה שמדרום לסהרה מקמרון עד קונגו (יערות קונגו), דרום אמריקה (יער האמזונאס), מרכז אמריקה (חצי האי יוקטן), ורבים מהאיים באוקייאנוס השקט, כגון הוואי. יערות גשם טרופיים נקראו "הריאות של כדור-הארץ", בגלל תרומתם הרבה ליצור החמצן בכדור הארץ.

== יער גשם ממוזג ==

[[יער גשם ממוזג בקולומביה הבריטית.]]
יערות גשם ממוזגים נמצאים בחופים של אזורים ממוזגים - באזור החוף המערבי של צפון אמריקה, באירופה, במזרח אסיה ובדרום אוסטרליה וניו זילנד.

==ראו גם==
* יער גשם טרופי
* יער גשם ממוזג
*יער האמזונאס

== קישורים חיצוניים ==

* רונית רדמרד וברברה אנדרס, [https://web.archive.org/web/20100316161803/http://ichut.macam.ac.il/rainForest.htm יערות הגשם], באתר איכות הסביבה
* 
* 
==הערות שוליים==

*
גשם
עתיד

איור משנת [[1883 מאת אלברט רובידה, המתאר את "השכונה העמוסה" העתידית במאה ה-20]]
עתיד הוא החלק של קו הזמן שעדיין לא קרה, כלומר המקום בזמן שבו נמצאים כל האירועים שעדיין לא קרו. במובן זה העתיד הפוך במשמעותו לעבר (הזמן והאירועים שכבר קרו). מבחינת ציר הזמן הכרונולוגי, העתיד והעבר שניהם מצויים בקצוות הקוטביים של ההווה שהוא האירועים שקורים כעת.

בעת העתיקה מושג העתיד נתפס רק על ידי חלק מהקדמונים.

בימי הביניים עסקו חכמים ופילוסופים בהערכת הזמנים והיחסים ביניהם. היו אשר סברו, כי אין הווה כלל אלא .

ניסיון לחזות את העתיד העסיק את האדם מאז ומתמיד, כך נוצרו תורות כגון האסטרולוגיה והנומרולוגיה ומוסד האורקל מדלפי ועוד אורקלים רבים יוון העתיקה. בחיזוי עתידות עסקו נביאים, מכשפים, קוסמים ומפענחי חלומות.

העתידנות המודרנית עוסקת בהשערות לגבי העתיד.

בפיזיקה הקלאסית, העתיד הוא רק מחצית מציר הזמן וזהה לכל הצופים. בתורת היחסות הפרטית, זרימת הזמן תלויה בנקודת ההתייחסות של המתבונן. ככל שצופה מתרחק מהר יותר מאובייקט התייחסות, נראה כי האובייקט נע מהר יותר בזמן. לפיכך, העתיד אינו מושג אובייקטיבי או בלתי תלוי. תפיסה מודרנית יותר היא עתיד מוחלט, או קונוס האור. בעוד שאדם יכול לנוע אחורה או קדימה בשלושת הממדים המרחבים, פיזיקאים רבים טוענים שניתן להתקדם קדימה בזמן ובכך שוללים מסע בזמן אל העבר.

ספר העיון "המצאת המחר" מאת הפילוסוף דניאל ש. מילוא, טוען כי סוד הצלחתו חסרת התקדים של המין האנושי הוא היכולת לתכנן לעתיד, ונקודת המפתח בתולדות האדם היא הרגע שבו נוצרה היכולת הזאת – "המצאת המחר".

== ראו גם ==
* מחר
* קפסולת זמן
* מסע בזמן

== קישורים חיצוניים ==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:זמן
עבר

[[אלבום תמונות של מלחמת העולם הראשונה. הסתכלות בתמונות עוזרת להיזכר בעבר.]]
ארכאולוגים בוחנים ממצאים ב[[עיר רפאים בקזחסטן. הארכאולוגיה היא מדע המסתמך על בחינות כדי "לגלות פרטים על העבר".]]
במושג הליניארי של זמן, העבר הוא החלק של קו-הזמן שכבר קרה, כלומר המקום במרחב-זמן שבו נמצאים כל האירועים שכבר קרו. במובן זה העבר הפוך במשמעותו לעתיד (הזמן והאירועים שטרם קרו) וההווה (האירועים שקורים כעת). במרבית השפות קיימת צורה דקדוקית מיוחדת לזמן זה.

חשיבה של אדם על העבר נקראת זיכרון והתמקדות בו בתשומת לב קרויה נוסטלגיה. התנהלות המתאימה לעבר קרויה פאראכרוניזם (בעברית: מַעַתָּק לֶעָבָר). ישנם גם חפצים עתיקים, בהם השתמרו בעבר וכיום אינם פופולרים.

לדברים שקרו בעבר הרחוק מיוחסת חשיבות רבה כתחומים כמו: היסטוריה, ארכאולוגיה, פלאונטולוגיה, פלאוקלימטולוגיה, אונטולוגיה, גאולוגיה וגאוכרונולוגיה.

לעומת זאת דברים יכולים לקרות גם בעבר קרוב, למשל בעברו של אדם ספציפי, של ארגון או של מדינה. ידע של עבר קרוב חשוב עבור הפסיכולוגיה (למשל הצפת זכרונות מהילדות), תקשורת, משפטים, ביטחון לאומי, שמירת הסביבה, הצעות ייעול בהתבסס על העבר ולעיתים גם בתרבות ובקולנוע (למשל ביצירת רימייקים ליצירות קודמות).

== ראו גם ==
* זיכרון
* נוסטלגיה
* פלשבק (פסיכולוגיה)
* רטרו

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
1793

__TOC__

== אירועים ==
21 בינואר – לואי השישה עשר מוצא להורג לאחר שנמצא אשם בבגידה
16 באוקטובר – מרי אנטואנט, אשת לואי השישה עשר מוצאת להורג בגיליוטינה

== נולדו ==

== נפטרו ==

== לוח שנה ==







=== שנת 1793 לפי הלוח היוליאני ===


|}</div></div>


==קישורים חיצוניים==
דגל הונגריה

דגל הונגריה הוא טריקולור מאוזן בצבעים אדום, לבן וירוק. הדגל אומץ במהלך מהפכת 1848. עד שנת 1946, סמל הכתר המלכותי היה מונח במרכזו. האדום מסמל "כוח", הלבן מסמל "נאמנות" והירוק מסמל "תקווה".

== גלריה ==
<center>
<gallery>
Image:Flag of Hungary (1867-1918).svg|דגל הונגריה, השתמשו בו בשנים 1867–1918, בתקופת האימפריה האוסטרו-הונגרית.
Image:Flag of Hungary (1918-1919).svg|דגל הונגריה, השתמשו בו בשנים 1918–1919.
Image:Flag of Hungary (1919).svg|דגל הונגריה, השתמשו בו בשנים 1919.
Image:Flag of Hungary (1915-1918, 1919-1946).svg|דגל הונגריה, השתמשו בו בשנים 1919–1946.
Image:Flag of Hungary (1946-1949, 1956-1957).svg|דגל הונגריה, השתמשו בו בשנים 1946–1949 ו- 1956–1957.
Image:Flag of Hungary (1949-1956).svg|דגל הונגריה, השתמשו בו בשנים 1949–1956.
Image:Flag of the Hungarian Revolution (1956).svg|דגל הונגריה בתקופת המרד ההונגרי 1956.
Image:Government Ensign of Hungary (1957-1990).svg|דגל הונגריה, השתמשו בו בשנים 1957–1989.
Image:Flag of the Supreme Warlord of the Royal Hungarian Defence Forces (1939-1945, on land).svg|דגל המועצה, השתמשו בין השנים 1920–1944.
Image:Flag of the President of Hungary.svg|דגל הנשיא
</gallery>
</center>

==ראו גם==

==קישורים חיצוניים==

* 
* 

הונגריה, דגל
קטגוריה:הונגריה: סמלים לאומיים
הונגריה
הונגריה
הונגריה
טריקולור

טריקולור (בצרפתית: Tricolore מילולית – שלושה צבעים) הוא דגל שמורכב משלושה צבעים, בדרך כלל בגודל זהה (במאונך או במאוזן). טריקולור הוא סוג של טריבנד, ושמו עשוי להטעות שכן לעיתים הדגל עצמו כולל יותר משלושה צבעים שכן הוא מוטען בסמל, או עקב שימוש במסגרת צבעונית לשם הפרדה בין צבעים דומים על ידי פס דק בצבע שונה.

<gallery>
קובץ:Flag of France.svg|דגל צרפת – טריקולור מאונך
קובץ:Flag of Russia.svg|דגל רוסיה – טריקולור מאוזן
קובץ:Flag_of_Mexico.svg|דגל מקסיקו – טריקולור מוטען בסמל
קובץ:Flag of Kenya.svg|דגל קניה – טריקולור שבו הפס האמצעי ממוסגר בלבן ומוטען בסמל
</gallery>

==ראו גם==
* טריבנד
* ביקולור

==קישורים חיצוניים==

* [http://omergendler.blogspot.co.il/2015/11/blog-post_20.html רשימה של כל דגלי הטריקולור בעולם], עומר גנדלר, תוצרת חוץ.
*
קטגוריה:דגלים לפי עיצוב
קטגוריה:מילים וביטויים בצרפתית
קטגוריה:3 (מספר)
דגל לוקסמבורג

דגל לוקסמבורג (בלוקסמבורגית: Lëtzebuerger Fändel, בגרמנית: Flagge Luxemburgs ובצרפתית: Drapeau du Luxembourg) הוא דגלה הלאומי של לוקסמבורג. עיצובו הוא טריקולור המורכב משלושה פסים מאוזנים שווים - אדום (עליון), לבן וכחול בהיר. הוא דומה לדגל הולנד, שצבעו הכחול כהה יותר והוא גם קצר יותר. 

השימוש בדגל החל ב-1848, אך הוא קיבל מעמד רשמי בחוק רק ב-1972, בו הובהר בין השאר שצבע הכחול בדגל הוא בהיר ביותר.

==ראו גם==

==קישורים חיצוניים==

* 
* 

לוקסמבורג, דגל

קטגוריה:לוקסמבורג: סמלים לאומיים
לוקסמבורג

לוקסמבורג
לוקסמבורג
דגל סינגפור

דגל סינגפור הוא דגלה הלאומי של סינגפור.

== היסטוריה ==
הדגל המודרני הראשון של אזור סינגפור אומץ בימי מושבות המצרים, שכללה את סינגפור לצד מלאיה הבריטית. דגל המושבה כלל את דגל הממלכה המאוחדת בפינה השמאלית העליונה, לצד שלושה כתרים על צורה דמוית Y מהופך שייצגו את סינגפור, מלאקה ופננג.

ב־1946 אימצה מושבת הכתר סינגפור דגל שדמה לדגל המושבה, אך הוצב בו כתר אחד בלבד.

דגל סינגפור אומץ ב־3 בדצמבר 1959, לאחר הקמת ממשל עצמי בסינגפור. הדגל לא השתנה ב־1963, בהצטרפות סינגפור למלזיה או עם פרישתה ממנה ב־1965.

==הרלדיקה==
דגל סינגפור מורכב משני חצאים שווים, אדום מעל לבן. האדום מסמל את אחווה אוניברסלית והשוויון בין בני האדם; והלבן - טוהר ומוסריות. בפינה השמאלית-עליונה, ישנו סהר לבן וחמישה כוכבים לבנים שיוצרים מעגל. הסהר מסמל אומה צעירה מתעוררת. חמשת הכוכבים מסמלים את האידיאלים של סינגפור: דמוקרטיה, שלום, קידמה, צדק ושוויון.

==ראו גם==

* שבועת הנאמנות הלאומית של סינגפור

==קישורים חיצוניים==

* 
* 

סינגפור, דגל

קטגוריה:סינגפור: סמלים לאומיים
סינגפור
סינגפור
סינגפור
סינגפור
דגל קטר

דגל קטר (בערבית: علم قطر) הוא דגלה הלאומי של קטר. לדגל יחס של 11:28, היחיד שרוחבו יותר מכפול מאורכו. הוא בצבע ערמון עם רצועה לבנה רחבה משוננת (עם תשע פינות) בצד התורן. 

הצבע הלבן בדגל מסמל את השלום, ואילו צבע הערמון מסמל את הדם במלחמות שהיו נחלתה של קטר במשך שנים רבות, ובמיוחד במחציתה השנייה של המאה ה-19. 

ישנה נטייה לבלבל בין הדגל של קטר ושל בחריין, אולם בדגל בחריין הצבע הוא אדום (ולא ערמון) ובקצה הרצועה האדומה קיימים חמישה קצוות משוננים (ולא תשעה), המייצגים את חמשת עמודי האסלאם. 

הדגל אומץ ב-9 ביולי 1971, זמן קצר לפני שקטר קיבלה את עצמאותה מבריטניה.

==ראו גם==

== קישורים חיצוניים ==

* 
* 

קטר, דגל
קטגוריה:קטר: סמלים לאומיים
קטר
קטר
ABC (שפת תכנות)

ABC היא שפת ציווי וסביבת תכנות שפותחה על ידי המכון הלאומי ההולנדי למחקר במתמטיקה ומדעי המחשב (CWI). 

זוהי שפת תכנות אינטראקטיבית, מובנית, עילית, קלה להבנה ושימוש, שפה למטרה כללית, שיכולה להחליף למשל את BASIC, Pascal או AWK. היא איננה שפת תכנות למערכות, אך היא טובה ללימוד בתור שפה ראשונה.

ב-ABC קיימים רק חמישה טיפוסי נתונים שניתן לשלבם בקלות: Strong type (כלומר לא ניתנים להמרה לא מפורשת), אולם ללא הצהרות. המידע מוגבל רק על ידי זיכרון המחשב; תמיכה בתכנות (top-down); קינון על ידי חריצה. התוכניות ב-ABC הן לרוב קצרות פי 4 מתוכניות דומות בפסקל או C, וקריאות יותר.

ABC מכילה סביבת תכנות עם עריכה מונחית-תחביר, הצעות, משתנים נמשכים, שולחנות עבודה מרובים ואריתמטיקה עם דיוק אינסופי.

דוגמה לפונקציה אשר אוספת רשימה של כל המילים במסמך:

<div align="left">
 HOW TO RETURN words document:
 PUT {} IN collection
 FOR line in document:
 FOR word IN split line:
 IF word not.in collection:
 INSERT word IN collection
 RETURN collection

</div>

השפה הוסבה למערכות יוניקס, DOS, אטארי ומקינטוש. ABC השפיעה על תכנונה של פייתון.

== ראו גם ==
* תכנות

== קישורים חיצוניים ==
* 
* [http://www.cwi.nl/~steven/abc/ מבוא קצר לשפת ABC]

קטגוריה:שפות תכנות
קטגוריה:הולנד: המצאות
ארכיפלג

הארכיפלג של [[האיים הבלאריים]]
אַרְכִיפֶּלָג הוא קבוצת איים. ישנם ארכיפלגים באוקיינוסים, שם קבוצת איים קטנה מוקפת במאות ואלפי קילומטרים של מים, ואילו ארכיפלגים אחרים נמצאים בקרבת יבשות.

ארכיפלגים נוצרים בתהליכים שונים. ישנם ארכיפלגים שנוצרים מהתפרצות הרי געש לאורך קווי שבר בקרום כדור הארץ. ארכיפלגים אלו נפוצים ב"טבעת האש", קו השבר שמקיף את האוקיינוס השקט, ובהם איי הוואי ופולינזיה.<ref></ref> לעומתם, ארכיפלגים אחרים הם ארכיפלגים של אטולים, שנוצרים מ"בנייה" איטית על ידי מיקרואורגניזמים.<ref></ref>

מקור המילה הוא איטלקי, על שום הים האגאי שמכונה "ארכיפלגו" (Archipelago). אומנם המילים הבסיסיות מקורן ביוונית ("ארכי" (ἄρχι) פירושה "ראשי", ו"פלאגוס" (πέλαγος) פירושה "ים"), אך אין תיעוד של המילה ארכיפלג ביוונית. אי כך משערים שהאיטלקים, שהכירו את הים האגאי המשובץ באיים (כלומר בארכיפלגים), קראו לו כך, ומשם המילה הושאלה לכל מקבץ איים, לאו דווקא בים האגאי<ref></ref>. 

== דוגמאות ==
ארכיפלג [[סטוקהולם]]

=== אירופה ===
* האיים האזוריים
* האיים הבלאריים
* האיים הבריטיים
* האיים הדודקאנסיים
* איי מדלנה מצפון לסרדיניה
* איי פארו
* האיים הקיקלאדיים (בים האגאי)
* האיים הקנריים
* איי שטלנד
* איי פונטיין

=== אסיה ===
* אינדונזיה
* איי אנדמן
* איי לקשאדוויפ
* האיים המלדיביים
* איי ניקובר
* האיים הקוריליים
* יפן
* הפיליפינים
* בחריין

=== אמריקה ===
* האיים האלאוטיים
* האיים האנטילים
* איי בהמה
* איי גלאפגוס
* איי הוואי
* ארכיפלג בוקאס דל טורו
* איי וינדוורד

=== אפריקה ===
* איי טריסטן דה-קונייה
* איי כף ורדה
* איי סיישל
* ארכיפלג קומורו
* ארכיפלג זנזיבר

=== אוקיאניה ===
* איי טואמוטו
* איי מרשל
* איי סמואה
* איי שלמה
* טונגה
* ניו זילנד
* פיג'י

=== באזורי הקטבים ===
* ארץ פרנץ יוזף
* איי סיביר החדשה
* איי ג'ורג'יה הדרומית ואיי סנדוויץ' הדרומיים
* איי פוקלנד
* נוביה זמליה
* סברניה זמליה
* שפיצברגן

== קישורים חיצוניים ==

== הערות שוליים ==

*
קטגוריה:צורות נוף
אמביגרמה

אמביגרמה של המשוואה 2+1+5=8
אמביגרמת ראי של המילה WIKI
אמביגרמה מסתובבת של המילה New Man
סימטריה על ידי סיבוב של 180 מעלות Smart Jews
אמביגרמה תלת־ממדית, בה הקרנת אלומות אור על הצורה גורמת להופעת האותיות A B C
אמביגרָמה היא מילה סימטרית מבחינה ויזואלית (להבדיל מפלינדרום, שבו הסימטריה היא טקסטואלית). בדרך-כלל מדובר במילה שניתן לקרוא אותה גם לאחר שמסובבים אותה ב-180 מעלות. פירוש המילה "אמבי" הוא "שניהם" או "יחד", ו"גרם" פירושו "מילה". ישנם מספר סוגים ותת-סוגים של אמביגרמות:

==אמביגרמות סימטריות==
*מסתובבות: מילים אלו ניתנות לקריאה גם כאשר מסובבים אותן ב-180 מעלות.
*דו-צדדיות או משתקפות: ניתן לקרוא מילים אלו גם כאשר קוראים אותן מאחורנית (אם הן מודפסות על נייר שקוף) וגם בהשתקפות (כמו המילה "יחי").
*שרשרת (מסתובבות): אמביגרמות אלו לא יכולות להתקיים כמילה אחת לבדה, אלא הן תלויות מכך שהן קשורות עד אינסוף עם עצמן. יוצרים אותן בכך שמחלקים את המילה לחלקים שונים ומתכננים כל חלק כניתן לסיבוב. הן מוצגות בצורה הטובה ביותר בעיגול או ספירלה.
*שרשרת (דו-צדדית): לאמביגרמות אלו יש את אותן תכונות היקשרות כמו לשרשראות מסתובבות, אך ניתן לקרוא אותן גם מאחור וגם בהשתקפות.
*אמביגרמות "רשת": זוהי הרחבה של קטגוריית אמביגרמות השרשרת המסתובבות, והן נדירות.

==אמביגרמות א-סימטריות==
*"סימביוטוגרמות": אמביגרמות אלו יוצרות שתי מילים שונות, כל אחת ניתנת לקריאה מכיוון אחר. הן יכולות להיות גם סיבוביות וגם דו-צדדיות.
*יחסי דמות/רקע: האזורים ההפוכים באותיות יכולים להיות גם מילים.
*"מטלטלות": מילים אלו מתוכננות להיקרא כשתי מילים, בהתאם לזוויות הראיה – דומה לתעתוע הראייה של שתי הדמויות וגביע היין.

==ראו גם==
* פלינדרום
* אנגרמה
* פנגרמה
* אקרוסטיכון
* ביטוי משוכל
* שיכול עיצורים

==קישורים חיצוניים==

*[https://dumila.co.il אתר "דומילה" לאמביגרמות וסימביוטוגרמות בעברית]
*[http://www.johnlangdon.net אתר הבית של אמן האמביגרמות ג'ון לנגדון]
* [https://web.archive.org/web/20070607115539/http://ambigram.matic.com/ambigram.htm אתר המאפשר ליצור אמביגרמות בצורה אוטומטית] (רק אנגלית)
* [https://www.youtube.com/watch?v=FJQKO_bq2FA אמביגרמה מסתובבת עם ביטויים מתמטיים], בערוץ MindYourDecisions
*[https://fsymbols.com/generators/aboqe-flip/ Upside down text generator - flip dᴉʅⅎ]
קטגוריה:אמנות חזותית
קטגוריה:קליגרפיה
מגנט

מגנטים שונים
שבבי מתכת פזורים על נייר כשתחתיו מגנט. שבבי המתכת מתרכזים לאורך 
 קווי השדה המגנטי
שרשרת אטבים הנצמדים אחד לשני בכוח מגנט ביתי פשוט, המשמש להצמדת רשימות ופתקים לדופן מקרר
מגנט, או מגנט קבוע, הוא גוף או חפץ המשרה סביבו שדה מגנטי. הוא נקרא על שם המקום בו נתגלה מחצב המושך אליו ברזל ביוון הקדומה - בקרבת מגנסיה שבאיוניה (דרום-מערב טורקיה של היום), וכונה, משום כך, ביוונית מגנס.

== הסבר טכני ==
מגנט קבוע הוא חפץ העשוי חומר פרומגנטי כגון ניקל או ברזל שעבר תהליך של מגנוט. כל אטום בחומר פרומגנטי יוצר סביבו שדה מגנטי, והשדה המגנטי הכללי הוא סופרפוזיציה (חיבור) של השדות הללו. כאשר סידור האטומים בחומר אקראי מבטלים שדותיהם המגנטיים זה את זה. תהליך המגנוט גורם לכך שבהשפעת שדה מגנטי חיצוני חזק המופעל לזמן מוגבל מסתדרים אטומי החומר כשהשדות המגנטיים שלהם מצביעים באותו הכיוון, ונשארים כך לאורך זמן.
עוצמת השדה המגנטי של מגנטים קבועים העשויים מסגסוגת של נאודימיום, ברזל ובור יכולה להגיע עד 1.4 טסלה. מגנטים קבועים מסגסוגת זו הם החזקים ביותר הידועים כיום.

== קטבי המגנט ==
מאפיין מעניין של מגנט הוא העדר קיומו של מונופול מגנטי - כלומר, מגנט, בכל אורך נתון, יכיל 2 קטבים - מבנה הנקרא דיפול מגנטי. נהוג לסמן קטבי מגנט "צפון" ו"דרום" בהתאם לקטבי כדור הארץ שאליהם הם נמשכים בהשפעת השדה המגנטי של כדור הארץ. קטבים מגנטיים בעלי סימן זהה דוחים זה את זה וקטבים בעלי סימן מנוגד מושכים זה את זה. משום כך, מגנט חופשי הנתון בתוך שדה מגנטי נוטה להסתדר במרחב כך שהשדה המגנטי שלו מנוגד בכיוונו לשדה המגנטי החיצוני (כפי שמצפן מסתובב בהשראת השדה המגנטי של כדור הארץ). מכאן נובע שהקוטב הדרומי גאוגרפית של כדור הארץ הוא הקוטב הצפוני של השדה המגנטי שלו.
 
ניתן לזהות קטבי מגנט על ידי שימוש באלקטרומגנט אשר קטביו ידועים על פי ”כלל יד ימין”.

כאשר חותכים או שוברים מגנט לרוחב (במיקום שבין שני הקטבים) הופך כל אחד משני החלקים למגנט בפני עצמו (בעל עוצמה פחותה) אשר לו שני קטבים מנוגדים.

== היסטוריה של המחקר ==

== ביטול מגנטיות ==
מגנטיות תבוטל או תוחלש על ידי סידור אקראי של כיוון קטבי האטומים המגנטיים (Domains).

ניתן לבטל מגנטים קבועים בדרכים הבאות:
* חימום המגנט מעל טמפרטורת קירי יבטל את המאפיינים המגנטיים שלו.
* מגע - שפשוף של מגנט אחד כנגד אחר באופן אקראי תבטל את המגנטיות במגנט המשופשף.
* קירוב והרחקת המגנט ממגנט בעל עוצמה גבוהה יותר - החלשת שדה מגנטי חיצוני חזק שמשפיע על המגנט שברצוננו להוציא ממגנוט.
* הנחת המגנט בשדה מגנטי המנוגד לו לזמן ממושך תגרום לו לאבד את תכונותיו.
* הלמות פטיש ו/או הרעדה - פעולות כאלו יחלישו את המגנט.

== תכונות הקווים המגנטיים ==
קווי השדה המגנטי

* קווי השדה המגנטי נסגרים על עצמם (אין להם נקודת התחלה או סוף).
* קווי השדה המגנטי לא חותכים האחד את השני.
* צפיפות הקווים הגדולה ביותר היא בקרבת קטבי המגנט.
* זרימת השטף המגנטי מחוץ למגנט היא מצפון לדרום, ובתוכו מדרום לצפון.

== ראו גם ==

* מגנטיות
* פרומגנט
* פאראמגנט
* דיאמגנט
* השדה המגנטי של כדור הארץ
* מגנטוספירה
* מערך האלבך – תצורה של מגנטית שממקדת את השדה המגנטי

== קישורים חיצוניים ==
*
* מאיר ברק, [https://davidson.weizmann.ac.il/content/כיצד-נוצרת-מגנטיות-ומהו-מגנט-אלון כיצד נוצרת מגנטיות ומהו מגנט?], באתר של מכון דוידסון לחינוך מדעי, 2 ספטמבר 2009
* , 14 במרץ 2023
* 

קטגוריה:מגנטיות
מציצנות

ילד מציץ מהחלון. ציור מ[[העשור השני של המאה ה-20]]
מציצנות היא פאראפיליה המתבטאת בהתנהגות (הנקראת גם "סקופופיליה" או "אינספקציונליזם") המכוונת להשגת הנאה מינית על ידי הצצה בסתר באנשים.

== מאפיינים ==
לעיתים המציצנות מלווה באוננות. המציצן אינו אדם שהזדמן לו להציץ ולספק סקרנות באורח חד פעמי, אלא אדם היוצא לסיורים וחיפושים אחר מקומות להציץ תוך כדי הפרת פרטיות. המציצן יכול למחזר את מושא העוררות ואינו חייב להציץ בכל פעם על מנת להתגרות. התנהגות המציצנות מתחילה בדרך כלל בגיל ההתבגרות ודועכת בסביבות גיל 40.

בדרך כלל המציצן לא רוצה לקיים יחסי מין עם האדם בו הוא צופה, ואינו אלים. הצפייה באדם מושכת, מעוררת אותו, וגם הפרטיות והמסתורין שאופפים את הפעילות המינית מוסיפים ריגוש, כך גם המתח והסכנה הכרוכים בהצצה. המציצנות מהווה תחליף לבעלי סקרנות שחשים בלתי כשירים ביחסים עם אחרים - מסופק גם יצר הסקרנות וגם היצר המיני ללא הסכנה בדחייה וכישלון.

המציצנות נחשבת לסטייה חברתית ואף לפשע במדינות מסוימות, למשל בבריטניה החל ב-1 במאי 2004. בקוריאה הדרומית נדרשים כל הטלפונים הסלולריים המצוידים במצלמה להשמיע קול בעת הצילום, על מנת שלא יהיה ניתן לצלם בהם בסתר בני אדם עירומים במלתחות ומקומות דומים.

== בתרבות ==
בסרט הישראלי "מציצים" משנת 1972, בכיכובם של אריק איינשטיין ואורי זוהר, נושא המציצנות הוא אחד המוטיבים החוזרים, ומכאן שמו של הסרט. בסרט מוצגים מספר צעירים הנתפסים בזמן שמנסים להציץ אל תוך מלתחות הנשים.

==קישורים חיצוניים==

* אבקסיס אריאל, [https://www.hebpsy.net/blog_Post.asp?id=4756 המטופל המציצן], פסיכולוגיה עברית - סיפור על טיפול בסטייה מינית מסוג מציצנות, 21 באפריל 2020.
* 

==הערות שוליים==

קטגוריה:הטרדה מינית
קטגוריה:עבירות מין
קטגוריה:פאראפיליה
מרדכי מילגרום

מרדכי מילגרום (נולד ב-1946) הוא אסטרופיזיקאי, פרופסור לפיזיקה תאורטית במכון ויצמן למדע ברחובות. הוא הגה את דינמיקה ניוטונית מתוקנת (בקיצור: דינ"ם; או באנגלית: MOND), החלופה המצליחה והעמידה ביותר להשערת החומר האפל. תחומי עיסוקיו המדעיים האחרים משתייכים לקוסמולוגיה ולאסטרופיזיקה באנרגיות גבוהות.

==ביוגרפיה==

מילגרום נולד ביאשי, רומניה. הוא קיבל את התואר הראשון מהאוניברסיטה העברית בשנת 1966. בהמשך למד במכון ויצמן למדע והשלים דוקטורט בשנת 1972.

בשנת 1981, בעת ששהה בשנת שבתון במכון ללימודים מתקדמים בפרינסטון, הגה את הרעיון של דינמיקה ניוטונית מתוקנת שמהווה פתרון חלופי לבעיה שאותה נועד לפתור רעיון החומר האפל. בריאיון הסביר את גישתו: "העיקרון שהנחה את התאוריה פשוט. אם הצורך בחומר אפל מתעורר מפני שאין מספיק כבידה, אפשר למצוא תאוריה אחרת שנותנת יותר כבידה עם אותה כמות של חומר רגיל".

נשוי ואב לשלוש בנות.

== קישורים חיצוניים ==

* מרדכי מילגרום, [https://web.archive.org/web/20060614180544/http://stwww.weizmann.ac.il/ptc/Tehuda/25-2/4-10.pdf החומר האפל באור חדש: האומנם חסרים לנו תשעים וחמישה אחוזים מהיקום?]. תהודה, כרך 25, חוברת 2
* 
* 
* 
<div class="mw-content-ltr">
* 
* Kyu-Hyun Chae, [https://iopscience.iop.org/article/10.3847/1538-4357/ace101/pdf Breakdown of the Newton–Einstein Standard Gravity at Low Acceleration in Internal Dynamics of Wide Binary Stars], The Astrophysical Journal, 952:128 (33pp), 2023 August 1
*: מחקר בינלאומי נוסף שבחן תנועתם של 150 צברי כוכבים ומציע עדות לתיאוריה של מילגרום.
</div>

==הערות שוליים==

קטגוריה:אסטרופיזיקאים ישראלים
קטגוריה:פיזיקאים ישראלים
קטגוריה:ישראלים ילידי רומניה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:סגל מכון ויצמן למדע: פיזיקה
קטגוריה:ישראלים שנולדו ב-1946
אריסטוקרטיה

אריסטוקרטיה (מיוונית: áristos = אצילים, בני טובים, העילית + kratos) הייתה אחת משלוש צורות השלטון החיוביות על פי אריסטו (מונרכיה, אריסטוקרטיה ופוליטיאה). בימי אריסטו שימש המונח להגדרת שלטון המעטים, השולטים למען עצמם. מנגד, שלוש צורות השלטון השליליות על פי אריסטו הן טירניה, אוליגרכיה ואוכלוקרטיה (שלטון ההמון).

מובנו של המושג כיום שונה ומשתמשים בו לציין שלטון העובר בירושה, שלטון של שכבת אצולה מסורתית הממלאת את מרבית התפקידים הפוליטיים והצבאיים בחברה, כאשר ההצטרפות לשכבה זו חסומה כמעט לחלוטין. אנשי שלטון כאלה נקראים אריסטוקרטים.

== ראו גם ==

* אריסטוקרטיה (מעמד)

==קישורים חיצוניים==

* 

קטגוריה:שיטות ממשל
מנת יתר

ברפואה, מנת יתר היא צריכת כמות מוגזמת של תרופה או סם. מצב כזה מתרחש כאשר חומר כימי (למשל סם) מוכנס לגוף בכמות או בריכוז גדולים מספיק כדי לפגוע בחילוף החומרים של אורגניזם חי, מה שגורם למחלה או למוות.

מנת יתר נלקחת לעיתים עקב טעות או תקלה, ולעיתים לשם התאבדות.

אפשר לטפל במנת יתר של כדורים על ידי שטיפת קיבה.

כל אדם מגיב אחרת למנת יתר והדבר תלוי במספר גורמים: סוג החומר, כמות, דרך הצריכה, המצב הבריאותי וגילו של אותו אדם. 

סוגי חומרים שיכולים לגרום למנת יתר הם: כוהל, תרופות מרשם, תרופות ללא מרשם, סמים בלתי חוקיים ולעיתים אף חלק מתרופות צמחיות.

=== השלכות ===
מנת יתר גורמת לנזק חמור במנגנוני הפיקוח של המוח ומובילה לקריסה מוחלטת של מערכת העצבים. במצב כזה לחץ הדם יורד, מה שגורם לפעילות מואצת של הלב כדי להעביר את מחזור הדם, הריאות מתמלאות בנוזלים ואם האדם לא יקבל טיפול מהיר ומיידי הוא ימות. לא כל מנות היתר הן קטלניות או מסכנות חיים, אבל אם יש חשד לכך, זה מצב חירום רפואי הדורש טיפול רפואי מיידי.

=== מנת יתר מסמים ===
יש מגוון תסמינים למנת יתר מסמים, בהתאם לסוג החומר. סימנים לזיהוי מנת יתר מסמים או ממשככי כאבים הם: חוסר תגובה לסביבה, נשימה איטית או הפסקת נשימה, אובדן הכרה, נחירות, שפתיים וקצות אצבעות כחולות או אפורות, ידיים או רגליים רפויות ואישונים מוקטנים.

=== מנת יתר מאלכוהול ===
סימנים לזיהוי מנת יתר מאלכוהול הם: בלבול, ירידה בקואורדינציה, הקאות, פרכוסים, נשימה בלתי סדירה, נשימה איטית, חיוורון, חום גוף נמוך ואובדן הכרה.

=== מניעה ===
כדי להפחית את הסיכון למנת יתר חשוב לאדם לוודא שהוא בקיא בתרופות שאותן הוא נוטל, להתייעץ עם רופא או רוקח, לאחסן את התרופות בצורה נכונה ולהכיר את ההגבלות בנטילתן<ref></ref>.

==קישורים חיצוניים==

*[https://www.gov.il/he/departments/publications/reports/unnecessary_dose מנה מיותרת! - מתוך עלון המידע והמחקר], באתר משרד הבריאות.
* [https://publichealth.doctorsonly.co.il/2018/09/148390/ כ-2,500 מכורים לסמים בישראל נמצאים בסכנה מיידית למוות ממנת יתר], איגוד רופאי בריאות הציבור בישראל.

==הערות שוליים==

קטגוריה:סמים
קטגוריה:מדעי הרוקחות
קטגוריה:דרכי התאבדות
קטגוריה:הרעלות מסמים, תרופות וחומרים ביולוגים
אסטרטגיה (מדעי החברה)

אסטרטגיה (באנגלית: Strategy) היא תוכנית פעולה הקובעת מטרות או יעדים רצויים בהיקפים או בטווחי זמן משמעותיים, ואת עקרונות הפעולה להשגתם. אסטרטגיה אמורה להכיל תכנון של מערך מאורגן של פעולות בהתאם לאפשרויות, לאמצעים, וללוח זמנים, תוך פרוט שלבי ביצוע ועליה להיות נתונה לבקרה ולהערכה. המושג אסטרטגיה שימש בתחום הצבאי ומשם עבר גם לתחומים אחרים, כגון: ניהול, פוליטיקה, חינוך, שיווק, כלכלה ועוד. מקור המושג "אסטרטגיה" הוא מהשפה היוונית.

==הבחנה בין אסטרטגיה לטקטיקה==
טקטיקה, להבדיל מאסטרטגיה, עוסקת באופן ההוצאה לפועל של המהלכים הנדרשים. המונח אסטרטגיה משמש בדרך-כלל לתיאור ניהול אופן הפעולה בתמונה הכוללת (למשל, במלחמה כולה).
מתוך האבחנה בין המישור האסטרטגי למישור הטקטי ייתכן ניצחון טקטי בקרב, אך כישלון אסטרטגי במלחמה, שהוא כישלון בהשגת היעדים וראיית התמונה הכוללת. מכך נגזר המונח "ניצח בקרב אך הפסיד במלחמה". שמשמעותו ניצחון טקטי, אך הפסד אסטרטגי. כך למשל, במשחק שחמט במצבים מסוימים ניתן לראות צד אחד יוזם הפסד מכוון, כישלון טקטי בקרב, על מנת להביא את המתחרה לעמדה שונה בה יוכל להשיג את מטרותיו האסטרטגיות ולנצח במשחק כולו.

==סוגי אסטרטגיות==
ישנם מספר סוגים של אסטרטגיות; רשימה חלקית:
*אסטרטגיה צבאית
*אסטרטגיה שיווקית
*אסטרטגיית למידה
*אסטרטגיות קוגניטיביות
*אסטרטגיה עסקית
*אסטרטגיה תפעולית
*אסטרטגיה (תורת המשחקים)

==ראו גם==
* נוהל

== קישורים חיצוניים ==

* 

*
עין החורש

עֵין הַחוֹרֵשׁ הוא קיבוץ של תנועת הקיבוץ הארצי השומר הצעיר במחוז המרכז בישראל בין הערים נתניה וחדרה השייך למועצה אזורית עמק חפר. 
לפי אתר הקיבוץ, מתגוררים בקיבוץ 650 נפש ושטחו כ-3,000 דונם.

== היסטוריה ==
קיבוץ עין החורש נוסד בשנת 1929 במושבה חדרה, על ידי בוגרי "השומר הצעיר" מפולין, ובהמשך הצטרפו אליו בוגרי "השומר הצעיר" מבלגיה. בשנת 1931 עלה לקרקע על אדמות עמק חפר מדרום-מזרח לחדרה. השם "עין החורש" בטעות יסודו: זהו תרגום מוטעה של השם הערבי לאזור "ואדי חווארית". ה"חווארית" במקרה זה אינו בא מהפועל לחרוש בערבית, אלא זהו שמו של שבט נוודים שהגיע בסוף המאה ה-19 מסודאן.

עין החורש היה ראשון הקיבוצים בעמק חפר וראשון היישובים היהודיים בעמק חפר המזרחי. פרנסת היישוב היא על החקלאות והתעשייה:
* מטעי אבוקדו
*פרדס הדרים<ref></ref><ref></ref><ref></ref>
*גידולי שדה מגוונים
*רפת
* מסגרייה
*מפעל "פחמ"ס", המייצר אריזות לתעשייה מפח, קרטון ופלסטיק, וכן התקני אחסנה ניידים "קומפקטוס" וספריות.

ביישוב נמצא גם בי"ס תיכון אזורי, מעיין שחר, וכן כמה מפעלים זעירים לנוי, מזכרות ועוד. יש בו בריכת שחייה משוכללת ואולם ספורט אזורי. בתחום התרבות מצוי בקיבוץ אולם מופעים, שאל במתו מגיעים הגופים המוזיקליים בארץ, וכן להקות תיאטרון מחול ותיאטרון לילדים.

היישוב הוא חלק ממועצה אזורית עמק חפר.

<gallery>
einhachoresh01.JPG|בית התרבות בקיבוץ
einhachoresh02.JPG|אנדרטה בקיבוץ לזכר הרוגי המצור שהטילו הבריטים על קיבוץ גבעת חיים בשנת 1945
einhachoresh03.JPG|חדר האוכל
einhachoresh04.JPG|המדשאה המרכזית
einhachoresh05.JPG|מגדל המים
einhachoresh06.JPG|חדר האוכל
</gallery>

== קישורים חיצוניים ==

* 
* [https://web.archive.org/web/20060520152515/http://maofbiz2.migvan.co.il/cgi-bin/sal/sal.pl?ID=3&dbid=kibutzim&act=show2&dataid=207 אודות הקיבוץ] מתוך מאגר הקיבוצים
* , שישה ילידי עין החורש משוחחים על הוריהם
*מיכאל יעקובסון: [https://michaelarch.wordpress.com/2016/01/02/סיבוב-בחדר-האוכל-ובית-התרבות-בקיבוץ-עי/ סקירה אדריכלית מצולמת על חדר האוכל ובית התרבות בעין החורש], באתר 'חלון אחורי', 2 בינואר 2016
* 
* [https://www.nli.org.il/he/maps/NNL_ALEPH990038034040205171/NLI#$FL79324115 מפה אזור עין החורש, 1944] (באנגלית) עם סימון 'מרץ א', 'מרץ ב' בין עין החורש לקאקון. הספרייה הלאומית, אוסף המפות ע"ש ערן לאור

==הערות שוליים==

*
קטגוריה:קיבוצים
קטגוריה:קיבוצי הקיבוץ הארצי
קטגוריה:מועצה אזורית עמק חפר
קטגוריה:יישובים שהוקמו ב-1929
ניטריפיקציה

ניטריטפיקציה במחזור החנקן

ניטריפיקציה (באנגלית: Nitrification, בעברית נקרא גם חנקון) היא תגובה כימית שבה חנקן מחוזר הופך מחומצן. דה-ניטריפיקציה (או דניטריפיקציה, Denitrification) הוא תהליך בו חנקן זמין הופך אטמוספירי.

תהליכי ניטריפיקציה ודניטריפיקציה שכיחים למדי בעולם החיידקים. קיימים שני אופנים בהם חיידקים מחנקנים מבצעים ניטריפיקציה:

* המרת אמוניה (NH<sub>3</sub>) לניטריט (<sup>-</sup>NO<sub>2</sub>). חיידקים אלו משתמשים באמוניה כתורם אלקטרונים ובחמצן כקולט אלקטרונים (כלומר, הם אווירניים; ראו גם: מטבוליזם). התוצר של חמצון האמוניה הוא יון ניטריט. חיידקים אלו נקראים באנגלית Nitrosifyers, ושמות הסוגים שלהם מתחילים בדרך כלל ב-Nitroso. כמה סוגים חשובים:
** Nitrosomonas
** Nitrosospira
** Nitrosococcus
** Nitrosovibrio
** Nitrosolobus

* המרת ניטריט (חנקית <sup>-</sup>NO<sub>2</sub>) לניטרט (חנקה, <sup>-</sup>NO<sub>3</sub>). חיידקים אלו, אווירניים אף הם, משתמשים בניטריט כתורם אלקטרונים; תוצר החמצון הוא יון ניטרט—תרכובת החנקן המחומצנת ביותר. חיידקים אלו נקראים באנגלית Nitrifyers, ושמות סוגיהם מתחילים בדרך כלל ב-Nitro:
** Nitrobacter
** Nitrospina
** Nitrococcus
** Nitrospira

לאחרונה התגלה חיידק המסוגל לבצע חמצון מלא של אמוניה לחנקה.

מקור המושג "ניטריפיקציה" במילה ניטרוגן (Nitrogen), השם הלועזי של חנקן, וליתר דיוק בשמותיהם של יוני הניטריט והניטרט. ניטריפיקציה היא, לפיכך, הפיכת תרכובות חנקן מחוזרות ליוני ניטרט וניטריט.

דה-ניטריפיקציה היא תהליך שבו יוני הניטרט (או תרכובות חנקן אחרות) מפורקים והחנקן משוחרר כחנקן אטמוספירי.
התהליך מבוצע על ידי חיידקים שונים כגון פסאודומונס. אחת הסיבות לשם "דניטריפיקציה" היא: תוצרי החיזור של יוני הניטריט והניטרט הם חנקן גזי (N<sub>2</sub>), חנקן תת-חמצני (N<sub>2</sub>O) או חנקן חד-חמצני (NO), אף הם גזים. ראשית התהליך הוא בחנקות מוצקות הנמצאות באדמה, וסופו בגזים המשתחררים אל האטמוספירה ומביאים להידלדלות מאגר החנקן באדמה—מכאן "דניטריפיקציה", "הברחת חנקן".
==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מטבוליזם
קטגוריה:לימנולוגיה
קטגוריה:חנקן
מוסדות פוליטיים ברומא

לוח המראה את מערכת האיזונים והבלמים ברפובליקה הרומית
ברומא העתיקה שלטו מוסדות פוליטיים מיוחדים וייחודיים. ברפובליקה הרומית, במקום מלך, עמדו בראש הרשות המבצעת שני קונסולים למשך שנה. בין היתר, תפקיד הקונסולים היה להנהיג את הצבא. לאחר שנת שירות אחת, היה מקבל את מעמד ה"פרוקונסול" לשנה נוספת. בדרך כלל עשה את השנה הזאת באחת הפרובינקיות.

ישנו חוק המאפשר לקונסולים לוותר על תפקידם לטובת דיקטטור בשעת חירום, החוק נקרא Lex Hortensia. הדיקטטור התמנה לתקופה שלא תעלה על חצי שנה או עד סיום העניין הספציפי שלשמו נבחר. הדיקטטור היה ממנה את מפקד הפרשים שהיה כפוף לו. בתום תקופת כהונת הדיקטטור הוא היה עלול לעמוד לדין אם נהג באכזריות כלפי העם.

מתחת לקונסולים היו כמה בעלי תפקידים, החשובים ביותר היו הפרטורים, אשר שימשו תחילה כשופטים ברומא ואחר כך בכל האימפריה. בנוסף לכך, יכלו לקבל ניהול של שטח מסוים ולהנהיג את הצבא בקרב. פקידים נוספים היו הקנסורים. פקידים אלו היו אחראים על עריכת הקנזוס (מפקד אוכלוסין) שבו הם חילקו את הרומאים לפי המעמד הכלכלי.

לחלוקה זו הייתה משמעות כלכלית ופוליטית חשובה. פקידים נוספים היו הקווסטורים, אשר שימשו כשרי אוצר. ברומא היו כמה אסיפות עם, החשובה שבהם הייתה הסנאט, שם ישבו בהתחלה 200, לאחר מכן 300 ובסוף 600 סנאטורים, שייצגו את בתי האב של רומא. תפקיד הסנאט היה לייעץ לקונסולים בענייני כלכלה ופוליטיקה. הם לא היו מוסד מבצע או מחוקק, אך הקונסולים לא העלו על דעתם לבצע דבר כלשהו מבלי לקבל את העצה של הסנטורים אשר ייצגו את המשפחות העשירות של רומא.

אספת עם נוספת ברומא הייתה "אספת הקנטוריות", מבחינה פורמלית היא הייתה החשובה ביותר שכן היא הייתה המוסד המחוקק והיא זו שבחרה את בעלי התפקידים הציבוריים.
הרכב האספה היה תוצאה של מפקד הקנזורים, באספה היו 5 מחלקות, במחלקה הראשונה היו העשירים שהייתה להם יכולת הכרעה. מבחינה פורמלית הם היו חשובים יותר מהסנאט.

מעמד נוסף שהיה ברומא הוא מעמד הפלבס. מוצאם אינו ברור כנראה הם היו עבדים שהשתחררו או זרים שהגיעו לרומא ובמשך הזמן עלו במעמדם הכלכלי והחלו לתבוע זכויות פוליטיות. הפלבאים תבעו זכות להתמנות לקונסולים, זכות להיכנס לסנאט, זכות לקבל את אדמת הציבור וזכות לאספת עם משלהם. לאחר מאבק שפרטיו לא ידועים הפלבאים קיבלו את כל תביעותיהם ואף יותר. לפלבאים ניתנה משרה פוליטית חדשה ברפובליקה אשר נקראה טריבון הפלבס. תפקיד הטריבון היה להגן על הפלבאים מפני שרירות לבם של המגיסטראטים. לטריבון הייתה זכות להטיל וטו על כל ההחלטות והפעולות של כל מוסד או בעל תפקיד בתוך בעיר רומא.

==קישורים חיצוניים==
* [https://web.archive.org/web/20080829134354/http://www.uah.edu/student_life/organizations/SAL/texts/misc/romancon.html היסטוריה של החוקה הרומית] 
* 

קטגוריה:מדע המדינה
קטגוריה:רומא העתיקה: חוק ומשפט